| Trečioji eskadrilė |
| --- |
| Veikė | 1923 m. balandžio 1 d.–1940 m. spalio 28 d. |
| Valstybė | Lietuvos vėliava Lietuva |
| Pavaldus | Karo aviacija |
| Rūšis | Bombonešių eskadrilė |
| Lėktuvai |
| Bombonešiai | Ansaldo A.120  De Havilland Dragon Rapide  LVG C.V  LVG C.VI |

**Lietuvos karo aviacijos Trečioji eskadrilė** – nuo 1923 m. pavasario iki 1940 m. rudens egzistavęs Lietuvos karinių oro pajėgų dalinys, bombonešių eskadrilė, nuo 1923 m. dislokuota Kaune, o nuo 1933 m. – Šiauliuose.

Įkūrimas
--------

Trečioji eskadrilė buvo įkurta 1923 m. balandžio 1 d. Tai buvo bombonešių eskadrilė, jai buvo perduoti tuo metu Lietuvos karo aviacijos turėti Vokietijos imperijoje Pirmojo pasaulinio karo metu gaminti žvalgybiniai lėktuvai – lengvieji bombonešiai LVG C.V ir LVG C.VI. Vėliau eskadrilės pajėgos buvo atnaujinamos naujai įsigyjamais lengvaisiais bombonešiais, taip pat dvimotoriais kariniais transportiniais lėktuvai.

Struktūriškai eskadrilė buvo III grupės (bombonešių) dalis. Į šią grupę taip pat įėjo 1925 m. įkurta IV eskadrilė.

Vadovybė
--------

Lietuvos karo aviacijos LVG C.VI
Eskadrilei vadovavo:

1923 m. balandžio 1 d. – 1934 m. gegužės 16 d.: leitenantas, vėliau – majoras Antanas Strašaitis

1934 m. gegužės 16 d. – 1939 m sausio 26 d.: pulkininkas leitenantas Jonas Liorentas

1939 m. sausio 26 d. – 1940 m. spalio 28 d.: majoras Petras Masys

Personalas
----------

Trečiosios eskadrilės pilotas leitenantas Steponas Darius (1921 m.)
1923 m. į eskadrilę paskirti: lakūnai ltn. J. Garolis, ltn. V. Čemarka, ltn. S. Darius, ltn. A. Vasnevskis, žvalgai – ltn. Demidavičius, vyr. ltn. V. Reimontas, karo valdininkas Bielskis. Tais pačiais metai dar priimti kpt. V. Gricevičius, ltn. J. Nastaras.

1924 m. į eskadrilę paskirtas: lakūnas vyr. ltn. L. Zibavičius

1925 m. į eskadrilę paskirti: lakūnai gr. G. Heidrikis (Radvenis), ltn. H. Miltakis, vyr. ltn. J. Pyragius, vyr. ltn. B. Svilas, vyr. ltn. M. Mačiokas, karo valdininkas K. Mikolajūnas, ltn. V. Klupšas.

1926 m. į eskadrilę paskirti: lakūnai ltn. V. Amonas, vyr. ltn. V. Strazdas, vyr. ltn. V. Mačiokas, vyr. ltn. J. Špokevičius, ltn. B. Šulcas, ltn. Č. Kudokas.

Bazė
----

1923–1933 m. eskadrilė bazavosi Kaune, Aleksoto / Žagariškių aerodrome.

1933–1940 m. eskadrilė bazavosi Šiaulių Zoknių aerodrome

Technika
--------

Ansaldo A.120
1923 m. eskadrilei buvo perduoti vienas LVG C.V ir penki LVG C.VI žvalgybiniai lėktuvai – bombonešiai. Jie buvo naudojami iki 1931 m.

1929 m. eskadrilė gavo naujus itališkus žvalgybinius lėktuvos - lengvuosius bombonešius Ansaldo A.120. Trečiąjai eskadrilei buvo paskirti 6 šio tipo lėktuvai.

1937 m. eskadrilė gavo du dvimotorius transportinius lėktuvus De Havilland 89M Dragon Rapide. Jie buvo naudojami tiek kariniams perevežimams, tiek planuojamų įsigyti dvimotorių bombonešių pilotų mokymui.

Veikla
------

1930 m. rugpjūčio 18-23 d. Trečiosios eskadrilės lėktuvais Ansaldo A.120 buvo vykdomas Lietuvos karo aviacijos lėktuvų skrydis į Maskvą (skrydžio nuotolis 970 km, 5 val. 20 min skrydžio).

Likvidavimas
------------

Eskadrilė buvo išformuota SSRS likviduojant Lietuvos karo aviaciją, 1940 m. spalio 28 d. Jos turėtų orlaivių SSRS KOP neperėmė, išskyrus De Havilland Dragon Rapide. Seni orlaiviai buvo panaudoti kaip treniruočių taikiniai poligomnuose.

Literatūra
----------

* (LT) 3-oji eskadrilė, Plieno sparnai
* (LT) D.H.89M Dragon „Rapide", Plieno sparnai,
* (LT) Kauno aerodromui Aleksote – 100 metų (1 dalis), Lietuvos aidas
* (LT) Lukminaitė, Solveiga, Lietuvos karo aviacijos  lakūną Jeronimą Garolį menančios muziejinės vertybės VDKM rinkiniuose, Vytauto Didžiojo muziejaus almanachas, Nr. 14. Kaunas, 2020
* (LT) Sereičikas, Mindaugas, Lietuvos karo aviacijos lakūnų ženklai ant lėktuvų, II dalis, Kardas Nr. 3 (471), 2016

Išnašos
-------

1. 1 2 3 4 5  *3-ioji eskadrilė*, Plieno sparnai. Nuoroda tikrinta 2021-08-08.
2. ↑   Kauno aerodromui Aleksote – 100 metų (1 dalis)
3. ↑  Sereičikas, Mindaugas, Lietuvos karo aviacijos lakūnų ženklai ant lėktuvų, II dalis, Kardas Nr. 3 (471), 2016
4. ↑  Lukminaitė, Solveiga, Lietuvos karo aviacijos  lakūną Jeronimą Garolį menančios muziejinės vertybės VDKM rinkiniuose, Vytauto Didžiojo muziejaus almanachas, Nr. 14. Kaunas, 2020